‘સેબી‘ કોમોડિટી બજારને અંકુશમાં લેવાના ધમપછાડા કરી રહ્યા છે. એરંડામાં સેટલમેન્ટ, ચણાના વાયદા પર પ્રતિબંધ જેવા પગલાં લઈ ‘હીરો‘ બનવાનો પ્રયાસ કરી રહેલી ‘સેબી‘એ પ્રથમ તો કોમોડિટી વાયદા બજારની મુખ્ય ઊણપો જેવી કે સ્પોટ પોલિંગમાં ધીંગામસ્તી, વેરહાઉસિંગ કંપનીઓના છબરડાં જેવા મહત્ત્વના મુદ્દાઓ પર ધ્યાન આપવાની જરૂર છે. છેલ્લે છેલ્લે સમાચાર આવ્યા કે સરકાર સોના તથા સોયા જેવી કોમોડિટીમાં ઓપ્શનની છૂટ આપશે. હાલ કોમોડિટી વાયદા બજારને ‘ઓપ્શન‘ કરતાં ‘પ્રિકોશન્સ‘ની વધુ જરૂર છે, ભાઈ.. મિલ્ક પ્રોડક્ટ જેવી ચીજોના વાયદાની શરૂઆત કરવાની મૂર્ખામીભરી ભલામણો કરી ‘સેબી‘ પોતાની નાકાબેલિયત છતી કરી રહી છે.. જે કરવાનું હોય તેના પર ધ્યાન નહીં આપીને ‘હીરો‘ગીરી કરવાની લાયમાં કોમોડિટી બજારોના ઘાણ ના નીકળી જાય તો સારું.. !!!???